
30 iulie 2026


Comunicat de presă

Distrigaz Sud Rețele aduce următoarele precizări cu privire la derularea unor lucrări de mentenanță a rețelei de distribuție a gazelor naturale amplasată pe străzile Doamna Ghica și Sinaia, din sectorul 2 al municipiului București:

În intervalul 4 august (ora 08:00) - 11 august (ora 20:00), Distrigaz Sud Rețele urmează să efectueze lucrări de mentenanță a rețelei de distribuție, care vor conduce la restricționarea traficului rutier în zonele următoare:
· Doamna Ghica (sens de mers către strada Baicului), strada Sinaia intersecție cu strada Doamna Ghica și șoseaua Gherase, din sectorul 2 al municipiului București.
Pentru efectuarea acestor intervenții este necesară blocarea segmentelor de drum menționate mai sus.

Vă informăm că  zona în care se vor realiza lucrările va fi monitorizată zilnic de către reprezentanții Distrigaz Sud Rețele.

În perioada realizării lucrărilor de mentenanță, derulate în perioada mai sus menționată, alimentarea cu gaze naturale a clienților nu va fi afectată. 

Ne cerem scuze pentru disconfortul creat și mulțumim pentru înțelegere.

Biroul de Presă
Distrigaz Sud Rețele



[bookmark: _heading=h.gjdgxs]Distrigaz Sud Rețele este lider în distribuția de gaze naturale în România, cu o expertiză de 51 de ani în acest domeniu, având 2.323.728 clienți, circa 24.483 km rețea și 3.019 de angajați. Distrigaz Sud Rețele operează rețeaua de distribuție de gaze naturale în 1.390 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și în Municipiul București.

